Παραμένον δεξιό αορτικό τόξο με αριστερό αρτηριακό σύνδεσμο: Επηρεάζει η οισοφαγική διάταση τη μετεγχειρητική πρόγνωση; Μια αναδρομική μελέτη σε 23 Σκύλους και 4 Γάτες (1993-2017)
Creators: name: Τομπουλίδου. Ελένη Γεωργίου
Publisher: name: Aristotle University of Thessaloniki
Year: 2020
Subjects: Κτηνιατρική
Μικρά Ζώα
Αγγειακοί Δακτύλιοι
Veterinary Medicine
Small Animals
Vascular Rings

description: Η παρούσα μελέτη έχει αναδρομικό χαρακτήρα και σκοπό τη συσχέτιση της οισοφαγικής διάτασης με την μακροχρόνια μετεγχειρητική πρόγνωση σε περιστατικά με Παραμένον Δεξιό Αορτικό Τόξο και αριστερό αρτηριακό σύνδεσμο (PRAA). Στη μελέτη χρησιμοποιήθηκαν τα αρχεία από 23 σκύλους και 4 γάτες που χειρουργήθηκαν για PRAA στην Κλινική των Ζώων Συντροφιάς του Τμήματος Κτηνιατρικής του ΑΠΘ. Χρησιμοποιήθηκαν τα προεγχειρητικά οισοφαγογραφήματα των ζώων και καθορίστηκε ο λόγος Oe/T5, όπου Oe είναι η μέγιστη οισοφαγική διάμετρος προσθίως της βάσης της καρδιάς και Τ5 το ύψος του σώματος του 5ου θωρακικού σπονδύλου στο στενότερο σημείο του. Με βάση το λόγο αυτό η οισοφαγική διάταση χαρακτηρίστηκε ως ήπια, μέτρια ή σοβαρη. Ο λόγος συγκρίθηκε με τη μετεγχειρητική εξέλιξη των περιστατικών η οποία χαρακτηρίστηκε ως πολύ καλή, καλή και κακή και καθορίστηκε μετά από τηλεφωνική επικοινωνία με τους ιδιοκτήτες ή μετά από επανεξέταση του ζώου. Η στατιστική ανάλυση των αποτελεσμάτων έγινε με τη μέθοδο Χ2 και με την παραμετρική μεθοδο one-way ANOVA με επίπεδο σημαντικότητας α=0.05. Από τα 27 περιστατικά, τα 6 είχαν ήπια οισοφαγική διάταση, τα 8 μέτρια και τα 13 σοβαρή. Μετεγχειρητικά, τα 13 ζώα είχαν πολύ καλή εξέλιξη, τα 6 καλή και τα 8 κακή. Από τα 13 με την πολύ καλή εξέλιξη τα 5 είχαν ήπια οισοφαγική διάταση, ενώ από τα 8 με την κακή εξέλιξη τα 4 είχαν σοβαρή οισοφαγική διάταση. Σύμφωνα με τη στατιστική ανάλυση Χ2, ο λόγος Oe/T5 σχετίζεται με τη μετεγχειρητική εξέλιξη σε επίπεδο σημαντικότητας p=0.022. Παρόλα αυτά σύμφωνα με το Post Hoc test: Tukey’s HSD φαίνεται πως στατιστικά σημαντική διαφορά στη μέση τιμή του λόγου Oe/T5 προκύπτει μόνο μεταξύ των κατηγοριών «πολύ καλή» και «καλή» πρόγνωση και συγκεκριμένα μικρότερες τιμές του λόγου τείνουν προς την «καλή» και όχι την «πολύ καλή» πρόγνωση σε επίπεδο σημαντικότητας p=0.035. Συμπερασματικά, η οισοφαγική διάταση επηρεάζει σε ένα βαθμό την μετεγχειρητική πρόγνωση όχι όμως με σαφή τρόπο. Γι’ αυτό και ο λόγος Oe/T5 δεν μπορεί να χρησιμοποιηθεί ως αξιόπιστος προγνωστικός δείκτης σε περιστατικά PRAA που πρόκειται να χειρουργηθούν.
description: The aim of this retrospective study was the evaluation of presurgical oesophageal dilation as a long-term prognostic factor following surgical correction of Persistent Right Aortic Arch and left ligament arteriosum (PRAA). The medical records of 23 dogs and 4 cats that underwent surgical correction of PRAA in the Clinic of Companion Animals of the School of Veterinary Medicine of Aristotle University of Thessaloniki were reviewed. The presurgical oesophagograms of the animals were used to estimate a ratio Oe/T5, where Oe was the maximum diameter of the esophageal dilation cranial to the heart base and T5 was the height of the body of the 5th thoracic vertebra at its narrowest point. Based on this ratio the esophageal dilation was characterized as mild, moderate or severe. The ratio was compared to the long-term outcome of the cases. The outcome was categorized as very good, good and poor after telephone communication with the owners or reexamination of the animal. The data were analyzed with Chi-square test and one-way ANOVA test and values of P&lt;0.05 were considered significant. The oesophageal dilation was mild in 6 animals, moderate in 8 and severe in 13 animals. The outcome was very good in 13 animals, good in 6 and poor in 8 animals. From 13 animals with very good outcome 5 had mild oesophageal dilation and from 8 animals with poor outcome 4 had severe oesophageal dilation. The ratio Oe/T5 seems to significantly affect the post-surgical outcome (P=0.022). According to the Post Hoc test Tukey’s HSD, the ratio Oe/T5 has a statistically significant difference only between the good and very good categories. It is remarkable that the cases with the lower ratio tend to categorized under the good group. In conclusion, the ratio Oe/T5 cannot be used as a credible prognostic factor in cases with PRAA that are up to undergo surgery.